Sulejman Kupusović

Sulejman Kupusović, (7. april 1951 – 15. august 2014) bio je bosanskohercegovački pozorišni i filmski režiser.

 Biografija 
Rođen je 7. aprila 1951. u Kladnju. Diplomirao je pozorišnu, filmsku, televizijsku i radio režiju na Akademiji pozorišne i filmske umjetnosti u Zagrebu 1974, a filozofiju i komparativnu književnost na zagrebačkom Univerzitetu. Specijalizirao teatarsku režiju u Varšavi i Krakovu, 1986. Režirao je u pozorištima širom bivše Jugoslavije, te u Rumuniji, Bugarskoj i Turskoj. Njegove predstave su izvođene u Meksiku, Gvatemali, Francuskoj, Njemačkoj, Španiji, Turskoj, Mađarskoj, Rumuniji, Bugarskoj, Švedskoj, Italiji i Austriji.

Značajne režiserske postavke u Narodnom pozorištu Sarajevo: Kralj Lear, Propercije, Bjesnilo, Braća Karamazovi, Veliki vezir, Hrvatski faust, Jugoslovenska antiteza, Duplo dno, Gamllet, Roman o Londonu, Prosjačka opera, Majka, Kidaj od svoje žene, Derviš i smrt, Hanka, Tvrđava, Legenda o Ali-paši, Balada o Omeru i Merimi, Hamlet u selu Mrduša Donja ili Hamlet zna što narod ne zna, Balkanski špijun u Sarajevu. Režirao je i prvu bosanskohercegovačku operu, "Hasanaginicu", koja je premijerno izvedena u Sarajevu 18. marta 2000. U naslovnoj ulozi nastupila je primadona sarajevske Opere Amila Bakšić. Autor je i pozorišnog hita "Ženski turbofolk bend" kojeg izvodi ansambl Kamernog teatra 55. Režirao je predstavu "Krokodil Lacoste" po nagrađivanom tekstu Zlatka Topčića, također u Kamernom teatru 55, 2011. Dobitnik je mnogobrojnih nagrada na nacionalnim i međunarodnim teatarskim i televizijskim festivalima.

Bio je žestok kritičar vlasti, ali i stanja svijesti, bolje rečeno zapuštenosti vlastitog naroda i njegove spremnosti da beskrajno trpi pljačku i nepravdu, bio je sjajan govornik.

Intrigantne izjave Sulejmana Kupusovića
 Ja samo radim svoj posao. Smiješne su tvrdnje da sad ja režiram skandale u javnosti. To što ljude neke iritira što ja radim, nije moj problem. 
 Ako se može Derviš i smrt nazvati narodnjačkom predstavom, onda je Meša Selimović žuta štampa.
 To je moje iskustvo – čim čujem da se neko dvaput zakune u Boga ili Allaha, ja odmah bježim od njega.
 Sramotno da velikan kakav je Berber, a i Safet Zec, nisu članovi Akademije nauka i umjetnosti BiH.
 Prvo i osnovno je da mrzim dosadu…
 Mene niko ne može hvatati na šovinizam, jer se moja supruga zove Svjetlana…
 Smiješno mi je kad vidim da je neko danas ministar kulture, sutra poljoprivrede, a prekosutra direktor doma zdravlja.
  Mislim da smo mi narod koji je rođen s genetskom greškom.
 Mi nismo narod od drame. Mi smo više narod od poezije i epike.

Pored pozorišnih predstava, režirao je i nekoliko TV-drama, TV-serija, dokumentarnih i muzičkih programa.

Umro je 15. augusta 2014. u Sarajevu.Preminuo je Sulejman Kupusović, radiosarajevo.ba ; pristupljeno: 16. august 2014.

 Filmografija 
 Godina Film Napomena 1973. Otac i neki važni ljudi TV film1974. Oj, živote TV film Mula Mustafa Bašeskija TV film 1975. Događaj na drugom peronu TV film 1976. Teversenove bajke TV serija 1978. Priča o kmetu Simanu TV film 1979. Tale TV serija; 8 episoda1981. Zajedno TV film Veselin Masleša TV film 1990. Memoari porodice Milić TV serija 2002–03. Viza za budućnost TV serija 2002. Viza za budućnost: Novogodišnji special Novogodišnji specijal 2009. Žene s broja 13 TV serija

 Reference

 Vanjski linkovi 

Kategorija:Bosanskohercegovački režiseri
Kategorija:Biografije, Kladanj
Kategorija:Rođeni 1951.
Kategorija:Umrli 2014.
Kategorija:Jugoslavenski režiseri